CELEX: 32018D1213(03)
Language: hr
Date: 2018-12-06 00:00:00
Title: Provedbena odluka Komisije оd 6. prosinca 2018. o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća (Graves supérieures (ZOI))

13.12.2018   
               
               
                  HR
               
               
                  Službeni list Europske unije
               
               
                  C 449/22
               
            
         PROVEDBENA ODLUKA KOMISIJE
         оd 6. prosinca 2018.
         o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća
         (Graves supérieures (ZOI))
         (2018/C 449/06)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
         budući da:
         
                     (1)
                  
                  
                     Francuska je podnijela zahtjev za izmjenu specifikacije proizvoda za naziv „Graves supérieures” u skladu s člankom 105. Uredbe (EU) br. 1308/2013.
                  
               
                     (2)
                  
                  
                     Komisija je razmotrila taj zahtjev i utvrdila da su uvjeti utvrđeni člancima od 93. do 96., člankom 97. stavkom 1. i člancima 100., 101. i 102. Uredbe (EU) br. 1308/2013 ispunjeni.
                  
               
                     (3)
                  
                  
                     Kako bi se omogućilo podnošenje prigovora u skladu s člankom 98. Uredbe (EU) br. 1308/2013, u Službenom listu Europske unije trebalo bi stoga objaviti zahtjev za izmjenu specifikacije proizvoda za naziv „Graves supérieures”,
                  
               ODLUČILA JE:
         
            Jedini članak
            Zahtjev za izmjenu specifikacije proizvoda za naziv „Graves supérieures” (ZOI) iz članka 105. Uredbe (EU) br. 1308/2013 nalazi se u Prilogu ovoj Odluci.
            U skladu s člankom 98. Uredbe (EU) br. 1308/2013 prigovor na izmjenu specifikacije proizvoda iz prvog stavka ovog članka može se podnijeti u roku od dva mjeseca od datuma objave ove Odluke u Službenom listu Europske unije.
         
         
            Sastavljeno u Bruxellesu 6. prosinca 2018.
            
               
                  Za Komisiju
               
               Phil HOGAN
               
                  Član Komisije
               
            
         
         
            (1)  SL L 347, 20.12.2013., str. 671.
         
      
      
         
            PRILOG
            
               „GRAVES SUPÉRIEURES”
            
            
               PDO-FR-A1014-AM02
            
            
               Datum podnošenja zahtjeva: 7. ožujka 2016.
            
            ZAHTJEV ZA IZMJENU SPECIFIKACIJE PROIZVODA
            1.   Pravila koja se primjenjuju na izmjenu
            
            Članak 105. Uredbe (EU) br. 1308/2013 – Izmjena koja nije manja
            2.   Opis i razlozi za izmjenu
            
            2.1.   
                  Zemljopisno područje
               
            
            poglavlje 1. točka IV. podtočka 1. specifikacije proizvoda mijenja se kako slijedi:
            
                        —
                     
                     
                        Nakon riječi: „Virelade” umeću se riječi: „i na jednom dijelu područja općine Coimères koji odgovara dijelu A koji se naziva Herrères 1. katastarski list (revidirani plan za 1934.), ovjerena preslika detaljnog plana očuvanja od 5. studenoga 2010.”. Svrha je te izmjene uključiti u zemljopisno područje dio područja općine Coimères koji se odlikuje neprekidnom vinogradarskom tradicijom, sličnom metodom uzgoja te sadnjom u području koje je u smislu krajobraza te topografskom, hidrološkom, geološkom i pedološkom smislu vrlo slično susjednim vinogradima obuhvaćenima oznakom izvornosti „Graves supérieures”. Taj dio općine Coimères zemljopisno se neposredno nastavlja na zemljopisno područje ZOI-ja „Graves supérieures”.
                        Zahtjev za uvođenje općine Coimères pokrenut je 1938., neposredno nakon priznavanja oznake na nacionalnoj razini nakon što je jedan gospodarski subjekt iz tog razdoblja upozorio na činjenicu da je ta općina izostavljena. Nakon toga, unatoč uzastopnim povoljnim odlukama nacionalnih mjerodavnih tijela o uključivanju te općine u zemljopisno područje obuhvaćeno oznakom izvornosti, odluka nikad nije prenesena u službene tekstove. Dakle, dodavanjem te općine u ovom trenutku želi se tek ispraviti dugogodišnji previd.
                     
                  
                        —
                     
                     
                        riječi „Martignas-sur-Jalle” i „Saint-Jean-d’Illac” brišu se. Svrha je te izmjene isključiti općine Martignas-sur-Jalle i Saint-Jean-d’Illac u kojima je potpuno nestala vinogradarska tradicija i u kojima ne postoji niti jedan vinograd i nijedna čestica unutar područja zaštićene oznake izvornosti.
                        U skladu s time mijenja se točka 6. jedinstvenog dokumenta.
                     
                  2.2.   
                  Razgraničeno područje čestice
               
            
            U poglavlju 1. točki IV. podtočki 2. specifikacije proizvoda nakon riječi: „od 10. veljače 2011.” umeću se riječi: „i njegova stalnog povjerenstva od 4. rujna 2013. koje je delegirao nacionalni odbor”. Cilj je te izmjene dodati datum odobrenja izmjene razgraničenog područja čestice unutar zemljopisnog područja proizvodnje od strane nacionalnog nadležnog tijela. Razgraničenje čestica provodi se utvrđivanjem čestica unutar zemljopisnog područja proizvodnje koje su pogodne za proizvodnju vina s predmetnom zaštićenom oznakom izvornosti.
            Ta izmjena ne utječe na jedinstveni dokument.
            2.3.   
                  Ukupna alkoholna jakost po volumenu
               
            
            Poglavlje 1. odjeljak IX. točka 1. podtočka (e) specifikacije mijenja se kako slijedi:
            
               „Za vina s kontroliranom oznakom izvornosti ‚Graves supérieures’ obogaćivanje suhim postupkom zaslađivanja ili pročišćenim koncentriranim moštom ne smije prouzrokovati povećanje ukupne alkoholne jakosti po volumenu nakon obogaćivanja iznad 15 %. Obogaćivanje djelomičnim koncentriranjem mošta namijenjenog za proizvodnju vina dopušteno je do razine koncentracije od najviše 10 % tako obogaćene količine. Time se može omogućiti povećanje ukupne alkoholne jakosti po volumenu na razinu od 19 %”
            
            Te su odredbe u skladu s dijelom II. točkom 1. Priloga VII. Uredbi (EU) br. 1308/2013, gdje se navodi da „ukupna alkoholna jakost može iznositi više od 15 % vol. za vina sa zaštićenom oznakom izvornosti proizvedena bez obogaćivanja ili obogaćena samo postupcima djelomičnog koncentriranja navedenima u Prilogu VIII. dijelu I. odjeljku B točki 1., pod uvjetom da je specifikacijom proizvoda u tehničkoj dokumentaciji dotične zaštićene oznake izvornosti dopuštena ta mogućnost;”.
            Mogućnost da se ukupna alkoholna jakost po volumenu povisi na razinu od 19 % za obogaćena vina uvedena je u Uredbu (EU) br. 1308/2013 Uredbom (EU) 2017/2393. Svrha je te izmjene konsolidirati specifikaciju proizvoda s obzirom na to da vina proizvedena od prezreloga grožđa „Graves supérieures” mogu postići visoku alkoholnu jakost, a zakonodavstvom je propisano da se ta mogućnostunese u specifikaciju proizvoda.
            Ta izmjena ne utječe na jedinstveni dokument.
            2.4.   
                  Povezanost s podrijetlom
               
            
            U poglavlju 1. točki X. stavku 1. podtočki (a) trećoj alineji iste specifikacije brojka „43” zamjenjuje se brojkom „42”. Ta izmjena odgovara ispravku broja općina zemljopisnog područja nakon brisanja općina Martignas-sur-Jalle i Saint-Jean-d’Illac i dodavanja dijela područja općine Coimères.
            U skladu s time mijenja se točka „Povezanost s podrijetlom” jedinstvenog dokumenta.
            JEDINSTVENI DOKUMENT
            1.   Naziv
            
            Graves supérieures
            2.   Vrsta oznake zemljopisnog podrijetla
            
            ZOI – Zaštićena oznaka izvornosti
            3.   Kategorije proizvoda od vinove loze
            
            
                     
                        1.
                     
                     
                        Vino
                     
                  4.   Opis vina:
            
            Riječ je o mirnim bijelim vinima s neprevrelim šećerom, dobivenima od prezrelog ručno ubranoga grožđa koje se kasnije prebire. Temelje se na sorti sémillon B koja vinu daje okrugao, puni okus, zlatnu boju i aromu kandiranog voća. Moguće ga je miješati sa sortama sauvignon B i muscadelle B, što mu dodaje svježinu.
            Najmanja prirodna volumna alkoholna jakost iznosi 13,5 %.
            Udio fermentabilnog šećera (G + F) iznosi 34 g/l ili više.
            Ostali analitički kriteriji u skladu su s europskim propisima.
            Opća analitička svojstva
            
                        Najveća ukupna alkoholna jakost (u % volumnog udjela)
                     
                     
                         
                     
                  
                        Najmanja stvarna alkoholna jakost (u % volumnog udjela)
                     
                     
                        12
                     
                  
                        Najmanji ukupni udio kiselosti
                     
                     
                        U miliekvivalentima po litri
                     
                  
                        Najveći sadržaj hlapljivih kiselina (u miliekvivalentima po litri)
                     
                     
                        25
                     
                  
                        Najveći ukupni udio sumporova dioksida (u miligramima po litri)
                     
                     
                         
                     
                  5.   Enološki postupci
            
            a.   
                  Osnovni enološki postupci
               
            
            
               Gustoća i razmak
            
            Postupak uzgoja
            Najmanja gustoća sadnje vinove loze iznosi 5 000 trsova po hektaru.
            Razmak između brajdi ne smije biti veći od 2 metra, a razmak između trsova u istom redu ne smije biti manji od 0,80 metara.
            
               Pravila o rezidbi vinove loze
            
            Postupak uzgoja
            Rezidba se obavlja najkasnije u fazi širenja lišća (9. faza Lorenzove skale za praćenje godišnjeg biološkog ciklusa).
            Vinova loza obrezuje se u skladu sa sljedećim tehnikama s najviše dvanaest pupova po trsu:
            
                        —
                     
                     
                        kratka rezidba „à cots” (na reznike) ili duga rezidba „à astes” (na duge štapove);
                     
                  
                        —
                     
                     
                        kratka rezidba u dvostrukom kordoncu ili rezidba na četiri kraka.
                     
                  
               Berba grožđa
            
            Ograničenja u pogledu proizvodnje
            Riječ je o vinima dobivenima od prezrelog ručno ubranog grožđa koje se kasnije prebire (prisutna je plemenita plijesan i/ili je grožđe prosušeno na biljci).
            
               Obogaćivanje
            
            Poseban enološki postupak
            Obogaćivanje se odobrava u skladu s pravilima utvrđenima u specifikaciji proizvoda.
            b.   
                  Najveći prinosi
               
            
            48 hektolitara po hektaru
            6.   Razgraničeno područje
            
            Berba grožđa, proizvodnja, razvoj i dozrijevanje vina odvijaju se na području sljedećih općina u departmanu Gironde: Arbanats, Ayguemortes-les-Graves, Beautiran, Bègles, La Brède, Budos, Cabanac-Villagrains, Cadaujac, Canéjan, Castres-Gironde, Cérons, Cestas, Eysines, Gradignan, Guillos, Le Haillan, Illats, Isle-Saint-Georges, Landiras, Langon, Léogeats, Léognan, Martillac, Mazères, Mérignac, Pessac, Podensac, Portets, Pujols-sur-Ciron, Roaillan, Saint-Médard-d’Eyrans, Saint-Michel-de-Rieufret, Saint-Morillon, Saint-Pardon-de-Conques, Saint-Pierre-de-Mons, Saint-Selve, Saucats, Talence, Toulenne, Villenave-d’Ornon, Virelade te na dijelu područja općine Coimières koji odgovara dijelu A koji se naziva Herrères 1. katastarski list (revidirani plan za 1934.), u skladu s ažuriranim zemljišnim knjigama od 5. studenoga 2010.
            7.   Glavne sorte vinove loze
            
            
                         
                     
                     
                        Muscadelle B
                     
                  
                         
                     
                     
                        Sauvignon B
                     
                  
                         
                     
                     
                        Sauvignon gris G
                     
                  
                         
                     
                     
                        Semillon B
                     
                  8.   Opis povezanosti
            
            Zemljopisno područje zaštićene oznake izvornosti „Graves supérieures” čini pojas širok otprilike deset kilometara na lijevoj obali rijeke Garonne, sjeverno od Bordeauxa i jugoistočno od Langona.
            Kako je vidljivo iz samog naziva oznake, područje „Graves supérieures” sastoji se od kamenčića, većeg i manjeg šljunka, pijeska pomiješanog s muljem i glinom, koji mjestimice leži na vapnenačkom tlu, ali većinom na čistom pijesku ili pijesku alios (agregiranom pijesku koji sadržava čestice željeza) ili glini. Obuhvaća 42 općine departmana Gironde.
            Tla imaju dugačku i složenu geološku povijest, koja je blisko povezana s nastankom Garonne, izmjenama njezina slijeva i uzastopnim ledenim razdobljima do kojih je došlo tijekom kvartara. Tijekom tih razdoblja pirenejski su ledenjaci uzrokovali eroziju svojih dolina i tako pripremili krševita tla koja će rijeke potom ispirati sve do regije Bordeauxa. Od tih uzastopnih naslaga preostali su tek ostaci u obliku naslaga šljunka svih veličina i vrsta.
            Tlima koja su nastala odonda zajednička je znatna propusnost, koju imaju zahvaljujući bogatstvu šljunkom. Iako to nisu jedina tla koja svojstvima ističu posebnost „Graves supérieures”, ona su njegov kostur i utjelovljenje izvrsnosti. Njihove padine, koje potiču protjecanje voda, jamče savršeno površinsko isušivanje. Odvodnju pojačava i velika hidrografska mreža malih vodenih tokova, pritoka Garonne. To su tla u kojima je napajanje vinove loze vodom izrazito regulirano.
            Budući da je sa zapada zaštićen od vremenskih neprilika borovim šumama koje imaju važnu ulogu u reguliranju temperature te da ga, zahvaljujući blizini rijeke Garonne, prirodni protok zraka i ventilacija štite od velikih vrućina i pretjerane vlage, a da u proljeće umjereni oceanski utjecaji povoljno djeluju na proljetni mraz, vinogradi uživaju posebne i pogodne klimatske uvjete. Vinogradarski krajobrazi tog sektora, koje čine blage padine u kojima čisti i uglačani kamenčići odražavaju sunčevu svjetlost na grožđu, leže između rijeke i borovih šuma.
            Regija Graves supérieures, u kojoj se nalaze izvorna tla za dobivanje velikih bijelih i crnih vina regije Bordeaux, kolijevka je metoda koje se i danas primjenjuju. Još se u 17. i 18. stoljeću vinovu lozu, koja se uzgaja pod utjecajem oceanske klime, počelo podupirati kolcima, nakon čega se posvuda proširio sustav brajdi i strog način rezidbe kako bi se zajamčila dobra raspodjela pri berbi grožđa i lisna površina dostatna za fotosintezu potrebnu za postizanje idealnog dozrijevanja.
            U skladu s običajima na razgraničenom području čestice za berbu grožđa razvrstane su čestice koje posjeduju značajku prirodnog isušivanja zahvaljujući kvaliteti odvodnje ili položaju na kuku ili padini. Isključeni su zemljopisni i topografski položaji koji su zbog svoje udaljenosti od Garonne (zbog čega ne mogu iskoristiti termičku regulaciju rijeke) ili zbog činjenice da su okruženi šumom (zbog čega nema cirkulacije masa hladnog zraka) izloženi proljetnom mrazu.
            Precizno ograničene čestice omogućuju postizanje optimalnih svojstava lokalnih vinskih sorti, odabranih tijekom vremena zbog svojih sposobnosti očuvanja i dozrijevanja, koje su povezane s potrebom za prijevoz tih proizvoda u daleke krajeve.
            Vina s kontroliranom oznakom izvornosti „Graves supérieures” isključivo su bijela vina s neprevrelim šećerom koja se temelje na sorti sémillon B, dobivena od prezreloga, ručno ubranoga grožđa koje se kasnije prebire. Ta sorta vinu daje okrugao, puni okus, zlatnu boju i aromu kandiranog voća. Klimatske karakteristike zemljopisnog područja oznake posebno su povoljne za tu tehniku berbe. Miješanjem sa sortama sauvignon B i muscadelle B, ubranima istim tehnikama, vina dobivaju svježinu. Ta je svježina ujedno odraz prirode pjeskovitog ili glinenog tla na kojem se sadi grožđe za vino s oznakom izvornosti, što tim vinima s neprevrelim šećerom daje ravnotežu, finoću te cvjetne i voćne note. Iako su ta vina predviđena za višegodišnje dozrijevanje, mogu se konzumirati i mlada.
            Kako bi se, bez prevelikog broja pupova na trsovima vinove loze, zajamčili dostatan prinos, zrelost i optimalna koncentracija grožđa, povećana je minimalna gustoća sadnje.
            Spoj blizine luke Bordeaux, u kojoj je odavno uspostavljena moćna trgovina u svrhu prodaje tih vina diljem svijeta, i jedinstvenog zemljopisno-pedološkog položaja omogućio je da zaštićena oznaka izvornosti „Graves supérieures” stekne međunarodni ugled.
            9.   Osnovni dodatni uvjeti
            
            
               
                  Područje u neposrednoj blizini
               
            
            
               Pravni okvir:
            
            Nacionalno zakonodavstvo
            
               Vrsta dodatnog uvjeta:
            
            Odstupanje u pogledu proizvodnje u ograničenom zemljopisnom području
            
               Opis uvjeta:
            
            Područje u neposrednoj blizini, utvrđeno odstupanjem za proizvodnju, razvoj i dozrijevanje vina, obuhvaća područja sljedećih općina departmana Gironde: Barsac, Beguey, Bieujac, Bommes, Cadillac, Castets en Dorthe, Fargues, Langoiran, Loupiac, Le Pian sur Garonne, Preignac, Rions, Saint-Loubert, Saint-Maixant, Saint-Pierre-d’Aurillac, Sainte-Croix-du-Mont i Sauternes.
            
               
                  Veća zemljopisna jedinica
               
            
            
               Pravni okvir:
            
            Nacionalno zakonodavstvo
            
               Vrsta dodatnog uvjeta:
            
            Dodatne odredbe koje se odnose na označivanje
            
               Opis uvjeta:
            
            Na oznaci vina oznake kontroliranog podrijetla može se navesti veća zemljopisna jedinica „Vin de Graves”.
            Znakovi kojima je ispisana ta veća zemljopisna jedinica ne smiju biti veći, viši i širi od dvije trećine veličine znakova kojima je ispisana oznaka kontroliranog podrijetla.
            10.   Poveznica na specifikaciju proizvoda
            
            https://info.agriculture.gouv.fr/gedei/site/bo-agri/document_administratif-d7275bf9-c6c4-43be-8478-caaef27859df